**Zuzana Čaputová** (IPA: [ˈzuzana ˈtʃaputɔʋaː]; fødd  som **Strapáková**) er ein slovakisk jurist og politikar. Sidan 15. juni 2019 har ho vore president i Slovakia. Ho har i mange år vore miljøaktivist og stilte til val for det liberale partiet Progresívne Slovensko og fekk 58,4 % av røystene i presidentvalet. Ho har tidlegare vore advokat.

Liv og virke
------------

### Bakgrunn

Čaputová vart fødd i Bratislava i det tidlegare Tsjekkoslovakia. Ho studerte juss ved Comenius-universitet i Bratislava. Ho vart uteksaminert i 1996. Ved sida av jusstudia yrkte ho i kommunalforvaltninga i Pezinok. 

Frå 1998 yrkte Čaputová som prosjektleiar og med utvikling av lokalsamfunn. I 2001 byrja ho å yrkja for Via Iuris, ein organisasjon som gjev juridisk bistand for å hjelpa folk med å forsvara rettane sine og taka del i offentlege avgjerder. 

I 2017 forlét ho Via Iuris for å yrkja vidare som advokat med særleg tanke på miljøsaker. Čaputová er med i nettverket Environmental Law Alliance Worldwide (ELAW).

### Politikar

Čaputová har yrkt for å få oppheva amnestia Vladimír Mečiar innvilga då han var president i 1990-åra. Ho har markert seg som miljøforkjempar, fyrst og fremst ved motstand mot ei søppelfylling i Pezinok. For denne innsatsen vart ho i 2016 tildelt Goldman Environmental Prize.

I 2018 tok ho del i det fyrste landsmøtet i det nystifta liberale partiet Progresívne Slovensko. Ho vart vald som ein av fleire nestleiarar. Čaputová nemnde i samband med dette utdanning og helsevesen som hovudsakene sine, men også miljøvern og justispolitikk. I tillegg er kampen mot korrupsjon ei viktig sak for henne.

I 2019 stilte ho som kandidat i presidentvalet. Čaputová fekk 40,5 % av røystene i fyrste valomgang, mot rivalen Maroš Šefčovič med sine 18,7 %. Dei to gjekk vidare til andre og avgjerande valomgang 30. mars. Čaputová sitt kandidatur fekk støtte frå avtroppande president Andrej Kiska. Ho vann omsider andre valomgang med 58,4 % av røystene.

Čaputová tiltredde som president 15. juni 2019. Ho var den fyrste kvinnelege og yngste presidenten nokon gong i Slovakia.

Kjelder
-------

Bakgrunnsstoff
--------------

 Commons har multimedium som gjeld: **Zuzana Čaputová**

| * v
* d
* e
Slovakiske presidentar |
| --- |
| 
* Michal Kováč
* Rudolf Schuster
* Ivan Gašparovič
* Andrej Kiska
* Zuzana Čaputová

 |  |


1. 1 2 3 4  «Bojovníčka proti pezinskej skládke: Profil Zuzany Čaputovej». *My Pezinok* (på slovakisk). Petit Press. Henta 17. mars 2019.
2. ↑  «President of the Slovak Republic | Biography», *President of the Slovak Republic* (på engelsk), henta 7. april 2024
3. 1 2  «Anti-graft campaigner wins first round of Slovak presidential vote», *Reuters*, 17. mars 2019. Lest 17. mars 2019.
4. ↑  «Zuzana Čaputová.2016 Goldman Prize Recipient. Europe», Goldman Environmental Foundation. Lest 17. mars 2019.
5. ↑  «Newly launched Progressive Slovakia aims for 20 percent of the vote in the next election», *Slovak Spectator*, 22. januar 2018. Lest 17. mars 2019.
6. ↑  «Slovakia: pro-EU Zuzana Čaputová wins first round of presidential election». *The Guardian* (på engelsk). 17. mars 2019. ISSN 0261-3077.
7. ↑  «Čaputová vs. Šefčovič: Presidential election is now narrowed down to two candidates», *Slovak Spectator*, 17. mars2019. Lest 17. mars 2019.
8. ↑  «Election of the President of the Slovak Republic 2019 -». *www.volbysr.sk*. Statistical Office of the Slovak Republic. Arkivert frå originalen 31. mars 2019. Henta 31. mars 2019.
9. ↑  Santora, Marc (15. juni 2019). «Slovakia’s First Female President, Zuzana Caputova, Takes Office in a Divided Country». *The New York Times* (på engelsk). ISSN 0362-4331.